বুধবার সকাল ১০টায় চুয়াডাঙ্গা পুলিশ সুপার শেখ মিজানুর রহমান আয়োজিত আইনশৃঙ্খলা বিষয়ক মতবিনিময়সভা পুলিশ লাইনে অনুষ্ঠিত হয়। এতে জেলার ২৮টি ইউনিয়ন পরিষদে অংশগ্রহণকারী প্রার্থী অংশগ্রণ করেন। সভায় পুলিশ সুপার সকলকে নির্বাচনী আচরণবিধি মেনে চলার আহবান জানান। অন্যান্যের মধ্যে বক্তব্য রাখেন মোমিনপুর ইউপি চেয়ারম্যানপ্রার্থী গোলাম ফারুক জোয়ার্দ্দার, শঙ্করচন্দ্র ইউপি চেয়ারম্যানপ্রার্থী ইকরামুল হক, দামুড়হুদা সদর ইউনিয়নের চেয়ারম্যানপ্রার্থী শহিদুল ইসলাম মিল্টন,  আলুকদিয়া ইউপি চেয়ারম্যান প্রার্থী আব্দুল মজিদ মোল্লা, কার্পাসডাঙ্গা ইউপি চেয়ারম্যানপ্রার্থী অ্যাড. আফতাব উদ্দীন প্রমুখ। অনুষ্ঠানটি উপস্থাপনায় ছিলেন সহকারী পুলিশ সুপার এসএম নাজমুল হক।